cyanic-selkie/wikianc huggingface dataset:
ซีไอทีวี
การเปลี่ยนแปลงจากรายการโทรทัศน์ไปสู่สถานีโทรทัศน์ (พ.ศ. 2549)
เมื่อวันที่ 11 มีนาคม 2549 ซีไอทีวีได้ถูกเปลี่ยนแปลงจากรายการโทรทัศน์ มาเป็นสถานีโทรทัศน์ และได้เปลี่ยนตราสัญลักษณ์ พร้อมทั้งไตเติ้ลของสถานีด้วย โดยเปลี่ยนตราสัญลักษณ์จากเดิม ที่ใช้ตั้งแต่ พ.ศ. 2541 มาเป็นแบบใหม่ คือ ให้ตัว C ตัวใหญ่อยู่บนสี่เหลี่ยมข้าวหลามตัด พร้อมทั้งตัวอักษร itv ให้อยู่บนตัว C
รายการที่ออกอากาศในสถานีโทรทัศน์ซีไอทีวี
รายการที่ออกอากาศในสถานีโทรทัศน์ซีไอทีวีทั้งหมดจะเป็นรายการสำหรับเด็ก
แหล่งข้อมูลอื่น
เว็บไซต์ซีไอทีวี
พ.ศ. 1479
พุทธศักราช 1479 ใกล้เคียงกับ
Asteliaphasma
Asteliaphasma เป็นสกุลของ Phasmatodea ที่อยู่ในวงศ์ Diapheromeridae.
สปีชีส์ของสกุลนี้พบในนิวซีแลนด์
สปีชีส์ในสกุล ได้แก่:
พ.ศ. 2580
พุทธศักราช 2580 ตรงกับปีคริสต์ศักราช 2037 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน
อ็อทโท ชตรัสเซอร์
อ็อทโท โยฮัน มัคซีมีลีอาน ชตรัสเซอร์ (Otto Johann Maximilian Strasser) เป็นนักการเมืองชาวเยอรมันและเป็นสมาชิกตั้งแต่ต้นของพรรคนาซี.อ็อทโท ชตรัสเซอร์ได้ร่วมมือกับเกรกอร์ ชตรัสเซอร์ ผู้เป็นพี่ชายซึ่งเป็นสมาชิกชั้นแนวหน้าของกลุ่มฝ่ายซ้ายและได้แยกออกจากพรรคเนื่องจากเกิดเหตุพิพาทกับฝ่ายที่นิยมฮิตเลอร์.เขาได้ก่อตั้งแนวร่วมดำ (Black Front),เป็นกลุ่มที่มีเจตนาที่จะแยกตัวออกจากพรรรคนาซีและถูกจับกุมโดยกลุ่มฝ่ายของฮิตเลอร์.กลุ่มนี้ยังคงเคลื่อนไหวต่อไปในช่วงระหว่างถูกเนรเทศและในช่วงสงครามโลกครั้งที่สอง ก็ได้เป็นกลุ่มต่อต้านอย่างลับๆ.
ปัจจุบัน สโลแกนของลัทธินาซีของเขาได้เป็นที่รู้จักกันคือ ลัทธิชตรัสเซอร์ (Strasserism)
รัฐฉิน
ฉิน เป็นรัฐจีนโบราณในช่วงราชวงศ์โจว ถือกำเนิดจากการยึดดินแดนฟากตะวันตกที่เคยเสียให้แก่ชาวซีหรง (西戎) ความที่ตั้งอยู่ชายขอบด้านตะวันตกของอารยธรรมจีนนี้เอง ทำให้รัฐฉินขยายพื้นที่และพัฒนาได้อย่างที่รัฐคู่แข่งทางที่ราบจีนเหนือไม่สามารถทำได้มาก่อน ครั้นเมื่อปฏิรูปกฎหมายขนานใหญ่ในศตวรรษที่ 3 ก่อนคริสตกาล รัฐฉินก็กลายเป็นหนึ่งในผู้ทรงอำนาจที่โดดเด่นของกลุ่มเจ็ดรณรัฐ (戰國七雄) จนผนวกดินแดนจีนทั้งมวลได้ในปีที่ 221 ก่อนคริสตกาลภายใต้การนำของฉินฉื่อหฺวังตี้ (秦始皇帝; "ปฐมจักรพรรดิฉิน") ก่อตั้งเป็นจักรวรรดิฉิน (秦朝) ซึ่งแม้จะดำรงอยู่ไม่นาน แต่ก็มีอิทธิพลมากยิ่งในประวัติศาสตร์จีนยุคหลัง
วอตช์ด็อกส์
วอตช์ด็อกส์ (Watch Dogs; หรือเขียนเป็น WATCH_DOGS) เป็นเกมแอ็กชันผจญภัย ผลิตโดย Ubisoft Montreal และจัดจำหน่ายโดยยูบิซอฟต์ รองรับไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, เอกซ์บอกซ์วัน และวียู รุ่นที่วางแผนไว้ในการเปิดตัวไตรมาสที่สี่ในปี พ.ศ. 2557 โดยเมืองในตัวเกมนั้นเป็นเมืองชิคาโก รัฐอิลลินอย โดยในรูปแบบวิดีโอเกมผู้เล่นคนเดียว โดยเรารับบทบาทเป็นแฮคเกอร์และความพยายามในการแสวงหาที่จะแก้แค้นหลังการอุบัติเหตุของหลานสาว โดยความอิสระที่ให้ผู้เล่นได้เตร็ดเตร่ไปทั่วเมืองชิคาโกซึ่งนั้นรวมไปถึงชนบท และชุมชมแออัดอีกด้วย
โดยตัวเกมเป็นเกมมุมมองบุคคลที่สามและในการเดินทางสามารถเดินหรือขับรถก็ได้ โดยผู้เล่นเล่นเป็น เอเดน เพียร์ซ ผู้มีความสามารถสูง สวมหมวกสีเทา ซึ่งเป็นแฮคเกอร์ที่สามารถแฮ็คเข้าไปในระบบของ CtOS ระบบศูนย์กลางเมืองซึ่งสามารถจะเชื่อมต่อไปยังเมืองชิคาโกได้, โดยผู้เล่นสามารถเล่นได้ทั้งสิ่งที่ถูกและผิดกฎหมาย หรือความผิดทางอาญาหรือศาลเตี้ย
เนื้อหา
ในเรื่องราวของวอตช์ดอกส์ จะตั้งขึ้นที่ชิคาโก ซึ่งศูนย์รวมของเครือข่ายคอมพิวเตอร์ได้เชื่อมโยงทุกๆคนและทุกๆสิ่งเข้าด้วยกัน Watch Dogs สามารถคาดการณ์ได้ถึงผลกระทบอันใหญ่หลวงของเทคโนโลยีที่เข้ามามีบทบาทสำคัญในชีวิตประจำวัน โดยมีเครือข่ายอันมหึมาของชิคาโกเป็นที่รู้จักกันดีในชื่อ Central Operating System (ctOS) ซึ่งมีอิทธิพลในการควบคุมเทคโนโลยีสารสนเทศที่มีอยู่ในเมืองแทบทั้งสิ้น โดยจะรวมไปถึงข้อมูลที่เป็นความลับของชาวเมืองชิคาโกได้ด้วย โดยผู้เล่นจะได้สวมบทบาทเป็น เอเดน เพียร์ซ (Aiden Pearce) แฮกเกอร์สุดเจ้าเล่ห์แล้วยังเป็นอดีตผู้ก่อการร้ายมือฉมังที่มีประวัติอันดำมืด เขาต้องการที่จะสร้างความยุติธรรมในแบบของเขาเอง ด้วยการควบคุมติดตามและเจาะเข้าไปยังระบบทำให้ผู้เล่นสามารถควบคุม ctOS ได้ด้วยมือของคุณเอง คุณสามารถดึงข้อมูลจากกล้องวงจรปิด ดาวน์โหลดข้อมูลส่วนบุคคลเพื่อตามหาเป้าหมาย ควบคุมสัญญาณไฟจราจร รวมไปถึงการหยุดยั้งระบบการคมนาคมขนส่งสาธารณะ และอื่นๆอีกมากมาย
การวางจำหน่าย
ในวันที่ 27 พฤษภาคมพ.ศ. 2557 บริษัทิ Ubisoft จะเริ่มเปิดจองก่อนวันงาน จากการที่เลือนการวางำหน่าย จาก 29 มีนาคม 2556
ในกล่องแบบแบบ collectors' editions ของเกม Watch Dogs และระบบการเล่นเสริมจำนวน 4 ระบบ เพิ่มนอกเหนือจากการเล่นระบบปกติโดยมีทั้ง ภารกิจ เครื่องมือ และ เนื้อหาที่เพิ่มเติมขึ้นมากกว่าเดิม  โดยมีทั้งหมด 4 แบบ The Dedsec, Vigilante, Uplay, Special and Limited  มีทั้งในระบบเกมคอนโซลและเหมบนพีซี
โดยมีการวางจำหน่าย แบบพิเศษ ผ่านทาง GameStop โดยการสั่งซื้อล่วงหน้า โดยมีการ เพิ่ม สมุดรวมการสร้างของAlex Ross อีกด้วย
นกร่อนทะเลหางแดง
นกร่อนทะเลหางแดง หรือ นกนวลหางยาว (Red-tailed tropicbird) เป็นนกทะเลที่พบในมหาสมุทรอินเดียและมหาสมุทรแปซิฟิก อยู่ในกลุ่มนกร่อนทะเลที่พบเห็นได้ยากแต่ยังมีการกระจายพันธุ์เป็นวงกว้างจึงยังไม่จัดว่าถูกคุกคาม อยู่เป็นอาณานิคมทำรังวางไข่บนเกาะกลางทะเล
ลักษณะ
นกร่อนทะเลหางแดงคล้ายนกนางนวลแกลบและมีลักษณะใกล้เคียงกับนกร่อนทะเลอีก 2 ชนิดที่เหลือ ยาวจากปลายปากถึงปลายหาง 46.0-48.0 เซนติเมตร นกที่โตเต็มวัยแล้วมีขนหางคู่กลางยื่นยาวเลยขนหางคู่อื่นออกไปมาก ปากหนาแหลมและแข็งแรง แบนข้าง สันปากบนโค้งลงเล็กน้อย ขอบปากบนหยักเป็นฟันเลื่อย ความยาวของปากไล่เลี่ยกับความยาวของหัว หัวโต คอสั้น ใต้คอเป็นหนังเปลือยเปล่า รูจมูกเป็นรูปรี
ปีกยาว แข็งแรงและปลายปีกแหลม หางเป็นรูปลิ่ม ขนปลายปีกมี 11 เส้น ขาสั้นและอยู่ค่อนไปทางด้านท้ายของลำตัว นิ้วตีนทั้งสี่หันไปข้างหน้าและมีแผ่นพังผืดขึงระหว่างนิ้วทั้งสี่ตลอดความ ยาวของนิ้ว แต่นิ้วที่ 1 (นิ้วตีน) อยู่สูงกว่านิ้วอื่น เล็บโค้งแหลมคมโผล่พ้นแผ่นพังผืดออกมา
ลำตัวสีขาวอาจปนสีชมพูจางๆ ขนหางคู่บนสุดยื่นยาวเลยขนหางคู่อื่นออกไปมาก สีชมพูเข้มหรือแดง มีแถบสีดำขวางปากทางด้านหน้าของรูจมูก ม่านตาสีน้ำตาลเข้ม มีแต้มสีดำที่โคนปีกและสีข้าง และมีแถบสีดำพาดผ่านตา ขาและโคนนิ้วเท้าสีฟ้าอ่อน ที่เหลือสีดำ
พฤติกรรมและการกระจายพันธุ์
นกร่อนทะเลหางแดงทำรังบนเกาะในมหาสมุทรเป็นอาณานิคมขนาดใหญ่จากหมู่เกาะฮาวายถึงเกาะอีสเตอร์และข้ามไปถึงประเทศมอริเชียสและเรอูนียง มีการกระจายพันธุ์เป็นวงกว้าง เคยมีการพบนกที่ใส่ห่วงขาจากฮาวายไกลถึงประเทศญี่ปุ่นและประเทศฟิลิปปินส์ มีพิสัยจากทะเลแดงถึงประเทศนิวซีแลนด์และประเทศชิลี
นกมักเลือกอะทอลล์เป็นที่ทำรัง โดยทำรังใต้พุ่มไม้ (หรือร่องหินปูน) นกร่อนทะเลหางแดงหากินไกลฝั่งตัวเดียว ว่ายน้ำ ดำน้ำได้ กินปลาเป็นอาหาร ส่วมมากเป็นปลาบินและหมึก
ในประเทศไทยจัดเป็นสัตว์ป่าคุ้มครอง
กระแตเหนือ
กระแตเหนือ (Northern treeshrew; ) เป็นสัตว์เลี้ยงลูกด้วยนมขนาดเล็กชนิดหนึ่ง อยู่ในอันดับกระแต (Scandentia) ในวงศ์ Tupaiidae
จัดเป็นกระแต 1 ใน 2 ชนิดที่พบได้ในประเทศไทย นอกเหนือจากกระแตใต้ หรือกระแตธรรมดา (T. glis) มีลักษณะคล้ายคลึงกัน แต่กระแตเหนือมีขนสีน้ำตาลเทา ในขณะที่กระแตใต้จะมีขนสีออกน้ำตาลแดง กระแตใต้ตัวเมียมีเต้านม 6 เต้า ขณะที่กระแตเหนือมีเต้านม 4 เต้า มีความยาวตั้งแต่ปลายจมูกจนถึงรูทวาร 13.5-20.5 เซนติเมตร มีอายุยืนเต็มที่ประมาณ 11 ปี
พบกระจายพันธุ์ตั้งแต่ประเทศอินเดีย, พม่า, จีนตอนใต้ และกลุ่มประเทศอินโดจีน ในประเทศไทยพบทั่วทุกภาค ยกเว้นภาคใต้จะพบได้เฉพาะบริเวณเหนือคอคอดกระขึ้นไปเท่านั้น
จีโอกู ลูอิส ซังตู
ดีโอโก้ หลุยซ์ ซานโต (Diogo Luís Santo; เกิดวันที่ 26 พฤษภาคม พ.ศ. 2530) หรือ ดีโอโก้ (Diogo) เป็นนักฟุตบอลอาชีพชาวบราซิล ปัจจุบันเล่นให้กับโจโฮร์ดารุลตักซิม ในมาเลเซียซูเปอร์ลีก
สโมสรแรกในยุโรปของเขาคือโอลิมเบียโกส โดยเขาได้ลงเล่นให้กับสโมสรในการแข่งขันยูฟ่าแชมเปียนส์ลีก ฤดูกาล 2009–10 ในนัดที่บุกไปแพ้อาร์เซนอล ต่อมาในช่วงที่เขาได้เล่นให้กับซังตุสในประเทศบ้านเกิด เขาได้ลงเล่นร่วมกับเนย์มาร์ นักเตะทีมชาติบราซิลที่มีชื่อเสียง ต่อมาในฤดูกาล 2558 จีโอกูได้ย้ายมาเล่นในไทยลีกให้กับบุรีรัมย์ ยูไนเต็ด โดยเขาทำประตูจำนวนมากและมีส่วนช่วยให้สโมสรคว้าแชมป์ถึง 5 รายการในฤดูกาลนั้น ในเดือนมีนาคม พ.ศ. 2561 จีโอกูทำครบ 100 ประตูให้กับสโมสรในการลงเล่นทุกรายการ และในเดือนตุลาคม พ.ศ. 2561 จีโอกูทำครบ 100 ประตูในไทยลีก ทำให้เขากลายเป็นผู้เล่นคนที่ 6 ที่ทำสถิตินี้ได้ นอกจากนี้ เขายังเป็นผู้เล่นที่ทำประตูสูงสุดตลอดกาลของบุรีรัมย์และต่อมาเขาได้เซ็นสัญญา​กับสโมสรโจโฮร์ดารุลตักซิมของประเทศมาเลเซียเป็นเวลา 2 ปี
ฤดูกาล 2558
ในเดือนธันวาคม พ.ศ. 2557 จีโอกูได้ย้ายมาร่วมทีมบุรีรัมย์ ยูไนเต็ด อย่างเป็นทางการ ต่อมาในวันที่ 24 มกราคม พ.ศ. 2558 ฟุตบอลถ้วยพระราชทาน ก. จีโอกูประเดิมลงสนามนัดแรกอย่างเป็นทางการ และทำประตูแรกในนามสโมสร ช่วยให้บุรีรัมย์เอาชนะบางกอกกล๊าสที่สนามศุภชลาศัย 1–0 คว้าแชมป์แรกของฤดูกาลได้สำเร็จ ต่อมาในวันที่ 21 กุมภาพันธ์ จีโอกูทำประตูแรกในไทยพรีเมียร์ลีกในนัดที่บุรีรัมย์บุกไปเสมอเอสซีจี เมืองทอง ยูไนเต็ด ที่เอสซีจีสเตเดียม 1–1 ต่อมาในวันที่ 7 มีนาคม จีโอกูทำประตูที่ 2 ในลีกในนัดที่บุรีรัมย์บุกไปเสมอสุพรรณบุรีที่สนามกีฬากลาง จ.สุพรรณบุรี 2–2 ต่อมาในวันที่ 22 มีนาคม จีโอกูทำประตูที่ 3 ในลีกในนัดที่บุรีรัมย์เปิดสนามไอ-โมบายเอาชนะศรีสะเกษไปได้ 1–0 ต่อมาในวันที่ 26 เมษายน จีโอกูทำ 2 ประตูในลีกในนัดที่บุรีรัมย์เปิดบ้านเอาชนะราชนาวีไปได้ 3–0 ต่อมาในวันที่ 29 เมษายน จีโอกูทำ 2 ประตูในลีกในนัดที่บุรีรัมย์บุกไปเอาชนะชัยนาท ฮอร์นบิล ที่เขาพลองสเตเดียม 3–1 ต่อมาในวันที่ 2 พฤษภาคม จีโอกูทำประตูที่ 8 ในลีกในนัดที่บุรีรัมย์เปิดบ้านเอาชนะแบงค็อก ยูไนเต็ด 6–1 ต่อมาในวันที่ 10 พฤษภาคม จีโอกูทำประตูที่ 9 ในลีกในนัดที่บุรีรัมย์บุกไปเอาชนะทีโอทีที่ทีโอทีสเตเดียม 4–0 ต่อมาในวันที่ 27 มิถุนายน จีโอกูทำ 2 ประตูในลีกช่วยให้บุรีรัมย์บุกไปเอาชนะราชบุรี มิตรผล ที่สนามกีฬากลาง จ.ราชบุรี 2–1 ต่อมาในวันที่ 18 กรกฎาคม จีโอกูทำประตูที่ 12 ในลีกในนัดที่บุรีรัมย์บุกไปชนะสระบุรีที่สนามกีฬากลาง จ.สระบุรี 2–1 และในวันที่ 26 กรกฎาคม จีโอกูทำ 2 ประตูในลีกในนัดที่บุรีรัมย์เปิดบ้านตามตีเสมอบีอีซี เทโรศาสน 3–3 ทำให้บุรีรัมย์จบเลกแรกด้วยการเป็นจ่าฝูง
ฤดูกาล 2559
ในวันที่ 15 มิถุนายน พ.ศ. 2559 ช้าง เอฟเอคัพ รอบ 64 ทีมสุดท้าย จีโอกูกลับมาลงเล่นให้กับสโมสรในรอบเกือบ 4 เดือน และทำแฮตทริกช่วยให้บุรีรัมย์เปิดบ้านเอาชนะม.วงษ์ชวลิตกุล 8–0 ผ่านเข้าสู่รอบ 32 ทีมสุดท้ายได้สำเร็จ
ฤดูกาล 2561
ในวันที่ 3 ตุลาคม พ.ศ. 2561 จีโอกูทำแฮตทริกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 ทำให้เขากลายเป็นผู้เล่นคนที่ 6 ที่ทำประตูครบ 100 ลูกในไทยลีก ต่อจาก ศรายุทธ ชัยคำดี, เคลย์ตง ซิลวา, พิภพ อ่อนโม้, ธีรศิลป์ แดงดา และเอเบร์ชี เฟร์นังจิส
โจโฮร์ดารุลตักซิม
ในวันที่ 5 มกราคม พ.ศ. 2562 จีโอกูได้เปิดตัวกับโจโฮร์ดารุลตักซิม สโมสรจากมาเลเซียซูเปอร์ลีก อย่างเป็นทางการ เขามีส่วนช่วยให้โจโฮร์คว้าแชมป์มาเลเซียซูเปอร์ลีก ฤดูกาล 2562 ได้สำเร็จ ในนัดที่สโมสรของเขาบุกไปเอาชนะมะละกา 2–1
โรงพยาบาลเซนต์เจมส์
โรงพยาบาลเซนต์เจมส์ (Ospidéal Naomh Séamas) เป็นโรงพยาบาลเพื่อการเรียนการสอนในดับลิน ประเทศไอร์แลนด์ โดยมีพันธมิตรทางวิชาการคือวิทยาลัยทรินิตี ดับลิน และบริหารงานโดยกลุ่มโรงพยาบาลดับลินมิดแลนส์
ประวัติ
ต้นกำเนิดของโรงพยาบาลนี้อยู่ในสถานสงเคราะห์คนจนที่ได้รับการริเริ่มเมื่อดับลินคอร์ปอเรชันจ่ายเงิน 300 ปอนด์เพื่อเข้าถือสิทธิ์สถานที่ตั้งดังกล่าวใน ค.ศ. 1603 ครั้นสงครามระหว่างพระเจ้าวิลเลียมที่ 3 และพระเจ้าเจมส์ที่ 2 เข้ามาแทรกแซง และโครงการนี้ก็ถูกยกเลิกไปจนกระทั่งแมรี ดัชเชสแห่งออร์มอนด์ ผู้เป็นภริยาของเจมส์ บัตเลอร์ ดยุกแห่งออร์มอนด์ที่ 2 ได้วางศิลาฤกษ์ใน ค.ศ. 1703 ส่วนโจนาธาน สวิฟท์ ซึ่งเป็นผู้แจกจ่ายจุลสาร ได้กล่อมให้สร้างสิ่งอำนวยความสะดวกสำหรับเด็กอ่อนที่ถูกทิ้ง และใน ค.ศ. 1727 สถานสงเคราะห์คนจนดังกล่าวก็ได้รับการขยายออกไปด้วยการเพิ่มโรงพยาบาลเด็กกำพร้า โดยอาร์เธอร์ กินเนสส์ ซึ่งเป็นผู้ผลิตเบียร์ ได้ดำรงตำแหน่งคณะกรรมการบริหารในช่วงปีแรก ๆ
ส่วนทรินิตีเซ็นเตอร์ ซึ่งรวมแผนกคลินิกโรงเรียนแพทย์ของวิทยาลัยทรินิตีและห้องสมุดทางการแพทย์ของวิทยาลัย เปิดให้บริการใน ค.ศ. 1994
กระทั่งมีการก่อตั้งหน่วยรังสีบำบัดรักษามะเร็งแห่งใหม่ขึ้นที่โรงพยาบาลนี้ใน ค.ศ. 2012
วิทยาเขตของเซนต์เจมส์ได้รับเลือกใน ค.ศ. 2012 ให้เป็นสถานที่สำหรับโรงพยาบาลเด็กแห่งชาติ ซึ่งอนุญาตให้ใช้ทำเลร่วมกับโรงพยาบาลผู้ใหญ่ และอาจเป็น "ทำเลร่วมไตรภาคี" กับโรงพยาบาลคลอดบุตรในอนาคตบนสถานที่ตั้งเดียวกัน
ใน ค.ศ. 2015 โรงพยาบาลนี้กลายเป็นโรงพยาบาลแห่งแรกในประเทศไอร์แลนด์ที่มีบริการตรวจเอชไอวีและตับอักเสบเป็นประจำสำหรับผู้ป่วยทุกรายที่มาถึงโรงพยาบาล
บริการ
โรงพยาบาลนี้ ซึ่งเป็นโรงพยาบาลเพื่อการเรียนการสอนหลักของวิทยาลัยทรินิตี ดับลิน มีเตียง 1,010 เตียง
สถานีแทดงกัง
สถานีแทดงกัง (Taedonggang Station) เป็นสถานีรถไฟขนส่งผู้โดยสาร สายพย็องบู ตั้งอยู่ในกรุงเปียงยาง ประเทศเกาหลีเหนือ ตั้งอยู่ริมใกล้กับแม่น้ำแทดง ซึ่งเป็นที่มาของชื่อสถานี เปิดใช้งานครั้งแรกตั้งแต่วันที่ 1 ตุลาคม พ.ศ. 2469
พ.ศ. 1480
พุทธศักราช 1480 ใกล้เคียงกับ
วัดพระแก้วมรกต
วัดอุโบสถรตนาราม (វត្តឧបោសថរតនារាម, วตฺดฺอุโบสถฺรตฺนาราม) นิยมเรียกว่า วัดพระแก้วมรกต (វត្តព្រះកែវមរកត, วตฺดฺพระแกวมรกต) หรือเรียกโดยย่อว่า วัดพระแก้ว (វត្តព្រះកែវ, วตฺดฺพระแกว) เป็นวัดที่ตั้งอยู่ภายในพระบรมราชวังจตุมุขสิริมงคล กรุงพนมเปญ ประเทศกัมพูชา เป็นวัดในพระราชวังเช่นเดียวกับวัดพระศรีสรรเพชญ์ในพระราชวังหลวงของกรุงศรีอยุธยา และวัดพระศรีรัตนศาสดารามในพระบรมมหาราชวัง กรุงเทพมหานคร ด้วยมีธรรมเนียมที่คล้ายคลึงกัน และถูกสร้างด้วยแรงบันดาลใจจากวัดหลวงในกรุงเทพมหานคร ภายในพระวิหารมีการปูเสื่อที่ทำจากเงินบริสุทธิ์ ทำให้วัดแห่งนี้เป็นที่รู้จักในอีกชื่อหนึ่งว่า วิหารเงิน
วัดพระแก้วมรกตถือเป็นหนึ่งในสถานที่ท่องเที่ยวสำคัญของพนมเปญ เพราะภายในวัดประกอบด้วยโบราณสถานและโบราณวัตถุที่สำคัญหลายยุคสมัย มักใช้สำหรับประกอบพระราชพิธีสำคัญหรือกิจกรรมระดับชาติ ทั้งยังเป็นที่บรรจุพระบรมอัฐิของพระบาทสมเด็จพระนโรดม สีหนุภายในพระปรางค์คันธบุปผา
ประวัติ
วัดพระแก้วมรกตสร้างขึ้นในรัชสมัยพระบาทสมเด็จพระนโรดม บรมรามเทวาวตารเมื่อ พ.ศ. 2435 จนถึง พ.ศ. 2445 มีออกญาเทพนิมิต (รส) วาดเค้าโครงและแผนผังของวัด แต่มีสถาปนิกฝรั่งเศสชื่อ Alavigne เป็นผู้ดูแลความถูกต้อง และสมเด็จพระมหาสังฆราช (เที่ยง สุวณฺณเกสโร) เป็นผู้ตรวจสอบ ด้านการก่อสร้างและประดับตกแต่งจัดทำโดยช่างเขมรและสถาปนิกฝรั่งเศสชื่อ Andrilleux จนแล้วเสร็จและสมโภชในปี พ.ศ. 2446 รวมเป็นเงินทั้งหมดห้าแสนเรียล ในหนังสือ เอกสารมหาบุรุษเขมร ระบุว่าพระบาทสมเด็จพระนโรดม บรมรามเทวาวตารทรงพระราชทานนามศาสนสถานแห่งนี้ว่า วัดอุโบสถรตนาราม ดังปรากฏความว่า "...พระบาทสมเด็จพระนโรดมทรงพระยินดีพ้นประมาณ ทรงพระบัญญัติให้เรียกนามวัดว่า พระอุโบสถรตนารามพระแก้วมรกต..." วัดพระแก้วมรกตเป็นสถานที่สำหรับพระมหากษัตริย์ทรงศีลอุโบสถทุกวันอุโบสถ และเป็นที่สำหรับประกอบพิธีกรรมทางศาสนาของพระบรมวงศานุวงศ์และขุนนาง
วัดพระแก้วมรกตได้รับอิทธิพลการก่อสร้างจากสถาปัตยกรรมไทยพอสมควร ส่วนหนึ่งก็เพราะ พระบาทสมเด็จพระนโรดม บรมรามเทวาวตาร ผู้สร้างวัด, ออกญาเทพนิมิต (มัก) สถาปนิก และสมเด็จพระมหาสังฆราช (เที่ยง สุวณฺณเกสโร) ที่ปรึกษา ล้วนแต่เป็นบุคคลที่เติบโตและเข้ารับการศึกษาที่กรุงเทพมหานครหลายปี จึงเป็นปัจจัยหลักที่ทำให้วัดหลวงแห่งนี้ได้รับอิทธิพลจากไทยไปมาก พึงสังเกตว่าชื่อวัดอุโบสถรตนาราม คล้ายคลึงกับชื่อวัดพระศรีรัตนศาสดารามของไทย รวมทั้งมีธรรมเนียมปฏิบัติคล้ายคลึงกันมาก
วัดแห่งนี้ไม่มีพระสงฆ์จำพรรษาเนื่องจากเป็นวัดที่ตั้งอยู่ภายในพระบรมราชวัง แต่มีครั้งเดียวในปี พ.ศ. 2470 ที่พระบาทสมเด็จพระนโรดม สีหนุ ทรงผนวชและจำพรรษาในวัดแห่งนี้หนึ่งพรรษา และในรัชกาลนี้เองได้มีการบูรณะวัดพระแก้วมรกตขึ้นใหม่ในปี พ.ศ. 2505 จนถึง พ.ศ. 2513 ตรวจงานโดยออกญาวังวรเวียงชัย (ซาน ย็วน)
พระวิหารพระแก้วมรกต
พระวิหารพระแก้วมรกต เป็นสถานที่สำหรับประดิษฐานพระแก้วมรกต สร้างในรัชสมัยพระบาทสมเด็จพระนโรดม บรมรามเทวาวตาร โดย Andrilleux สถาปนิกชาวฝรั่งเศสนำเครื่องมือช่างมาใช้ในการก่อสร้าง มีสมเด็จพระมหาสังฆราช (เที่ยง สุวณฺณเกสโร) และพระธรรมลิขิต (ยืม) คอยตรวจตราการก่อสร้างทุกวัน วิหารเป็นทรงจตุรมุข ภายในกว้าง 11 เมตร 40 เซนติเมตร ยาว 31 เมตร 60 เซนติเมตร ประกอบด้วยประตู 8 ประตู และหน้าต่างอีก 16 บาน จิตรกรรมฝาผนังทำเป็นรูปเทพนิมิตในเรื่องปฐมสมโพธิ และทศชาติล้อมรอบ ตรงกลางสร้างเป็นบัลลังก์เพชร มีดอกบัวผุดซ้อนเกสรสำหรับประดิษฐานพระแก้วมรกต ด้านบนพระพุทธรูปมีเศวตฉัตร เมื่อสร้างแล้วเสร็จจึงจัดพระราชพิธีฉลองการบรรจุสีมาเมื่อวันที่ 5 กุมภาพันธ์ พ.ศ. 2445
ในอดีตถือว่าวิหารของวัดพระแก้วมรกตมีขนาดใหญ่และสวยงามที่สุดในกรุงพนมเปญ ดังปรากฏในพระนิพนธ์ นิราศนครวัด ของสมเด็จพระเจ้าบรมวงศ์เธอ กรมพระยาดำรงราชานุภาพ ความว่า "...ขนาดพระอุโบสถ นอกจากวัดพระแก้วที่ในวัง จะหาใหญ่เท่าวัดมกุฎกษัตริย์หรือวัดโสมนัสวิหารไม่มีเลย ฝีมือสร้างจะหาน่าชมมิใคร่พบ..." และทรงกล่าวไว้อีกความว่า "...พระอุโบสถนั้นทำเป็นทรงพระอุโบสถสามัญแต่มียอดปราสาท ข้างในพระอุโบสถปูกระเบื้องเงิน ฝาผนังหว่างหน้าต่างเขียนเรื่องปฐมสมโพธิ กลางพระอุโบสถมีฐานชุกชี ตั้งบุษบกรองพระแก้ว..."
วิหารแห่งนี้เริ่มทรุดโทรมลงตามกาลเวลา สมเด็จพระมหากษัตริยานีสีสุวัตถิ์ กุสุมะ นารีรัตน์ สิรีวัฒนามีพระราชดำริที่จะบูรณะวิหารขึ้นใหม่ใน พ.ศ. 2505 กระทำโดยการรื้อวิหารเดิมแล้วสร้างขึ้นใหม่ โดยคงรูปแบบของสถาปัตยกรรมเดิมไว้ แต่เพิ่มเติมด้วยการปูเสื่อที่ทำจากเงินบริสุทธิ์ 5,329 แผ่น และประดับหินอ่อนจากประเทศอิตาลี คิดเป็นเงินทั้งหมด 20 ล้านเรียล
พระแก้วมรกต
พระแก้วมรกตเป็นพระพุทธรูปสำคัญของพระวิหารนี้ มีขนาดเล็ก ประดิษฐานอยู่บนบุษบก องค์พระทำจากคริสตัลสีเขียวของห้างบาการาคริสตัล (Baccarat Crystal) ในประเทศฝรั่งเศส ทำให้มีพุทธลักษณะที่ต่างออกไปจากพระพุทธมหามณีรัตนปฏิมากรในวัดพระศรีรัตนศาสดารามของไทยไปโดยสิ้นเชิง ส่วนที่จำลองจากพระพุทธมหามณีรัตนปฏิมากรไปนั้น เพราะฝ่ายกัมพูชาเข้าใจว่าพระพุทธรูปดังกล่าวเคยประดิษฐานในดินแดนของตนมาก่อน โดยอิงจากตำนานพระโคพระแก้ว และใน ราชพงษาวดารกรุงกัมพูชา อ้างว่าพระแก้วมรกตเคยประดิษฐานอยู่ในกรุงกัมพูชามาก่อน เนื้อหากล่าวถึงรัชกาลพระบาทสมเด็จเสนกราช ขณะนั้นกรุงอินทปรัตเกิดอุทกภัยใหญ่ พระเจ้าอาทิตยราช กษัตริย์กรุงอโยชนครปรารถนาที่จะได้พระแก้วมรกตไปไว้พระนคร จึงกราบบังคมทูลเชิญกษัตริย์ ขุนนางกรุงอินทปรัต พร้อมพระแก้วมรกตไปไว้กรุงอโยชนคร โดยสร้างพระวิหารเป็นพระอารามหลวงไปไว้เป็นอย่างดี ครั้นกรุงอินทปรัตน้ำแห้งลง พระบาทสมเด็จพระเสนกราชสวรรคตในอโยชนคร พระสิงหกุมารจึงทูลลาพระเจ้าอาทิตยราชไปปลงพระบรมศพของพระราชบิดาที่กรุงอินทปรัต แต่พระเจ้าอาทิตยราชทูลขอพระแก้วมรกตไว้ พระสิงหกุมารมีพระราชดำริว่า อโยชนครก็เป็นประเทศเอกราช และมีบุญคุณต่อกรุงอินทปรัต จึงทูลตอบอนุญาต แล้วนิวัตกรุงอินทปรัตพร้อมกับพระบรมศพ
สมเด็จพระเจ้าบรมวงศ์เธอ กรมพระยาดำรงราชานุภาพทรงกล่าวถึงพระพุทธรูปองค์นี้ใน นิราศนครวัด ความว่า "...พระแก้วนั้น สมเด็จพระนโรดมสั่งให้ไปทำเป็นพระแก้วมรกตที่ห้างปักกะราต์ฝรั่งเศส ข้อนี้ทราบมานานแล้ว มาได้ความรู้เพิ่มเติมเมื่อเห็นตัวจริง ว่าตั้งใจจะจำลองให้เหมือนพระแก้วมรกตที่ในกรุงเทพฯ สมเด็จพระนโรดมเห็นจะให้ไปสืบแลวัดมาดูได้ขนาดเท่ากัน แต่รูปสัณฐานนั้นผิดกันห่างไกล สีแก้วมรกตที่ฝรั่งเศสหล่อเป็นแก้วใสเป็นอย่างขวดเขียวสี่เหลี่ยม ที่มักใช้ใส่น้ำอบกันแต่ก่อน เครื่องประดับก็ทำแต่ทองครอบพระเกตุมาลา แล้วติดรัศมีต่อขึ้นไป..."
ส่วนหม่อมราชวงศ์คึกฤทธิ์ ปราโมช เขียนหนังสือชื่อ ถกเขมร ได้กล่าวถึงพระพุทธรูปองค์นี้ด้วย ความว่า "...ไปอีกด้านหนึ่งของพระราชวังมีวัดพระแก้ว มีพระพุทธรูปตั้งอยู่บนบุษบกทองในพระอุโบสถ พระพุทธรูปนั้นเป็น "พระแก้ว" จริง ๆ สีเขียวขนาดขวดโคคาโคล่า และสั่งทำมาจากฝรั่งเศส..."
พระชินรังสีราชิกนโรดม
พระชินรังสีราชิกนโรดม เป็นพระพุทธรูปปางประทานพรฉลองพระองค์ของพระบาทสมเด็จพระนโรดม บรมรามเทวาวตาร สร้างโดยพระบาทสมเด็จพระสีสุวัตถิ์เมื่อ พ.ศ. 2447 สนองพระราชกระแสพระบาทสมเด็จพระนโรดม บรมรามเทวาวตารก่อนสวรรคตว่าหลังถวายพระเพลิงแล้ว ให้นำโกศทองคำมาหลอมสร้างพระพุทธรูปองค์หนึ่งอุทิศแก่พระศรีอริยเมตไตรย โดยพระพุทธรูปองค์นี้ทำจากทองคำ 90 กิโลกรัม (รวมฐานและฉัตร) ประดับเพชรพลอยจำนวน 2,086 เม็ด เพชรเม็ดใหญ่สุดมีขนาด 25 มิลลิเมตรอยู่ที่มงกุฎ และเพชรขนาดรองลงมาคือ 20 มิลลิเมตรประดับที่สังวาล
สมเด็จพระเจ้าบรมวงศ์เธอ กรมพระยาดำรงราชานุภาพทรงระบุเกี่ยวกับพระพุทธรูปองค์นี้ใน นิราศนครวัด ความว่า "...มีของแปลกที่น่าดูอย่างหนึ่ง คือพระพุทธรูปฉลองพระองค์ของสมเด็จพระนโรดม ทำเป็นพระยืนทรงเครื่อง (แบบฉลองพระองค์ในกรุงเทพฯ) แต่แต่งเครื่องเพชรพลอยอย่างใหม่ฝีมือฝรั่ง ซึ่งเป็นของสมเด็จพระนโรดมทรงพระอุทิศไว้ ฝีมือทำก็งามดี ในวัดพระแก้วมีที่ดูเท่านี้..."
พระระเบียงและจิตรกรรมฝาผนัง
พระระเบียงของวัดพระแก้วมรกตมีการเขียนภาพจิตรกรรมฝาผนังเรื่อง เรียมเกรติ์ หรือรามายณะฉบับเขมรตั้งแต่ต้นจนจบ เริ่มเรื่องทางด้านทิศตะวันออกแล้วเวียนประทักษิณ มีความยาวทั้งหมด 642 เมตร เริ่มเขียนเมื่อ พ.ศ. 2446-2447 โดยออกญาเทพนิมิต (เธียะก์) และช่างเขียนคนอื่น ๆ อีก 40 คน โดยมีลักษณะที่แตกต่างไปจากจิตรกรรมฝาผนังเรื่อง รามเกียรติ์ ที่วัดพระศรีรัตนศาสดารามของไทยคือมีการเขียนเรื่องย่อเพื่อบอกเหตุการณ์ในภาพกำกับไว้ด้วย
วิทยานิพนธ์ของนักศึกษาจุฬาลงกรณ์มหาวิทยาลัยพบว่า จิตรกรรมฝาผนังของเรียมเกรติ์นำเนื้อเรื่องและตัวละครมาจากจิตรกรรมฝาผนังเรื่องรามเกียรติ์ที่วัดพระศรีรัตนศาสดารามเป็นส่วนใหญ่ แต่มีการนำเสนอที่ต่างกัน ซึ่งอาจเป็นความผิดพลาดของจิตรกรเมื่อส่งผ่านวัฒนธรรมหนึ่งไปอีกวัฒนธรรมหนึ่ง แรงบันดาลใจทางสังคมวัฒนธรรม และบริบทการวาดและลีลาของจิตรกรแต่ละท่าน รวมทั้งผู้มีบทบาทในการสร้างจิตรกรรมฝาผนังในวัดพระแก้วมรกตทั้งสามคนคือ พระบาทสมเด็จพระนโรดม บรมรามเทวาวตาร ผู้สร้างวัด, ออกญาเทพนิมิต (มัก) สถาปนิก และสมเด็จพระมหาสังฆราช (เที่ยง) ที่ปรึกษา ล้วนแต่เป็นบุคคลที่เติบโตและเข้ารับการศึกษาที่กรุงเทพมหานครหลายปี จึงเป็นปัจจัยหลักที่ทำให้จิตรกรรมฝาผนังนี้ได้รับอิทธิพลจากไทยไปอย่างสูง
สมเด็จพระเจ้าบรมวงศ์เธอ กรมพระยาดำรงราชานุภาพทรงกล่าวถึงพระระเบียงและจิตรกรรมฝาผนังไว้ใน นิราศนครวัด ความว่า "...วัดพระแก้วมีพระระเบียงล้อมรอบ ฝาผนังพระระเบียงเขียนเรื่องรามเกียรติ์ อย่างวัดพระศรีรัตนศาสดาราม แต่รูปภาพเขียนฝีมือเลวไม่น่าดู ดีแต่ฝาผนังไม่ชื้นเหมือนพระระเบียงวัดพระแก้วในกรุงเทพฯ ภาพยังดี..."
ปัจจุบันพระระเบียงวัดพระแก้วมรกตมีความชำรุดทรุดโทรมมาก ทั้งจากสภาพอากาศและการทำลายจากน้ำมือมนุษย์ กระทั่ง พ.ศ. 2528 รัฐบาลกัมพูชาได้รับการช่วยเหลือจากรัฐบาลโปแลนด์ในการบูรณะซ่อมแซมจิตรกรรมฝาผนังนี้ แต่ทำได้เพียง 5 ปีก็ยุติลง เพราะใช้งบประมาณเกินกำหนด
มณฑปพระไตรปิฎก
นอกจากนี้ ภายในมณฑปพระไตรปิฎกยังเป็นที่ประดิษฐานพระโคนนทิสัมฤทธิ์ ซึ่งพบขุดพบที่อำเภอเกาะธม จังหวัดกันดาล เมื่อ พ.ศ. 2526
กึงพระบาท
กึงพระบาท เป็นที่ประดิษฐานพระพุทธบาทสี่รอยของพระพุทธเจ้าในภัทรกัปป์ที่ได้ตรัสรู้และปรินิพพานไปแล้ว ได้แก่ พระกกุสันโธ พระโกนาคมนะ พระกัสสปะ และพระโคดม สร้างในรัชสมัยพระบาทสมเด็จพระนโรดม บรมรามเทวาวตาร ปรากฏใน เอกสารมหาบุรุษเขมร ว่า "...ที่ทางทิศตะวันออกเฉียงใต้ ถมดินจัดหินทำเป็นกึงรจนา ข้างในสร้างเป็นองค์พระพุทธปฏิมาประทับเหนือรัตนบัลลังก์ และประดิษฐานรอยพระพุทธบาทปถวีทั้ง ๔ พระองค์ ซึ่งประทับมีรอยอยู่ในแผ่นดิน..."
พระมณเฑียรสธรรม
พระมณเฑียรสธรรม หรือธรรมศาลา เป็นสถานที่สำหรับเจริญพระปริตรและสัตตปรณากรรม สร้างในรัชสมัยพระบาทสมเด็จพระนโรดม บรมรามเทวาวตาร ปรากฏใน เอกสารมหาบุรุษเขมร ว่า "...ที่ลานทางทิศตะวันตกเฉียงใต้ ถมดินตำให้แน่นราบเสมอก่อสร้างเป็นพระมณเฑียรสัทธรรมมุงกระเบื้องสีใส่ช่อฟ้านาคสะดุ้ง หน้าจั่วลวดลายประดับกระจกปิดทองสำหรับพระภิกษุสงฆ์เทศนาจำเริญพระสัตตปกรณาภิธรรมถวายพระราชกุศล..."
พนมขันทมาลีนาทีบรรพตไกลาส
พนมขันทมาลีนาทีบรรพตไกลาส หรือพนมมณฑป ตั้งอยู่ทางทิศใต้ของวัด เป็นพระมณฑปประดิษฐานพระพุทธบาทสัมฤทธิ์ที่มีลายมงคลจำหลัก 108 ประการ สร้างในรัชสมัยพระบาทสมเด็จพระนโรดม บรมรามเทวาวตาร คราวเดียวกับการก่อสร้างมณฑปพระไตรปิฎก
หอระฆัง
หอระฆัง สร้างในรัชสมัยพระบาทสมเด็จพระนโรดม บรมรามเทวาวตาร ใช้สำหรับตีบอกสัญญาณเปิดและปิดประตูพระวิหารพระแก้วมรกตในพระราชพิธีต่าง ๆ และในเวลาที่พระสงฆ์เข้าเรียนภาษาบาลี
พระรูปมหินทสุวรรณสนองพระองค์ประทับอัสสพงศ์
พระรูปมหินทสุวรรณสนองพระองค์ประทับอัสสพงศ์ เป็นพระบรมรูปของสมเด็จพระนโรดม บรมรามเทวาวตารทรงม้า สร้างเมื่อ พ.ศ. 2418 เป็นของขวัญจากจักรพรรดินโปเลียนที่ 3 นำมาประดิษฐานอยู่ด้านหน้าพระวิหารพระแก้วมรกตตั้งแต่ พ.ศ. 2435 จากการค้นคว้าของไกรฤกษ์ นานา พบว่า ในเอกสารของปอล ดูแมร์ ให้ข้อมูลพระบรมรูปทรงม้าเดิมแล้วเป็นพระรูปของจักรพรรดินโปเลียนที่ 3 แต่ถูกเลื่อยพระเศียรออกแล้วเปลี่ยนเป็นพระเศียรของพระบาทสมเด็จพระนโรดม บรมรามเทวาวตารแทน ต่อมาพระบาทสมเด็จพระนโรดม สีหนุทรงบวงสรวงขอชัยชนะต่อพระบรมรูปนี้ในการเรียกร้องเอกราชจากประเทศฝรั่งเศสและสัมฤทธิ์ผล พระองค์จึงสร้างมณฑปครอบพระบรมรูปเมื่อ พ.ศ. 2496
พระเจดีย์และพระปรางค์
นอกเหนือศาสนาคารแล้ว ยังมีพระเจดีย์และพระปรางค์ที่สร้างขึ้นเพื่อบรรจุพระบรมอัฐิของบุรพมหากษัตริย์และพระอัฐิของเจ้านายบางพระองค์ด้วย ดังนี้
พระเจ้าช้างเผือก (ภาพยนตร์)
พระเจ้าช้างเผือก (The King of the White Elephant) เป็นภาพยนตร์ไทยขาวดำ ในระบบ 35 มม. บันทึกเสียงขณะถ่ายทำ ให้เสียงเป็นภาษาอังกฤษทั้งเรื่อง สร้างเสร็จในปี พ.ศ. 2483 เพื่อส่งไปประกวดรางวัลสันติภาพเพื่อรางวัลโนเบิล (Noble Prize for Peace) ที่สหรัฐอเมริกา ออกฉายเมื่อวันที่ 4 เมษายน พ.ศ. 2484 โดยฉายรอบปฐมทัศน์พร้อมกันที่ ศาลาเฉลิมกรุง สิงคโปร์ และ นิวยอร์ก  อำนวยการสร้างและเขียนบทโดย ปรีดี พนมยงค์ กำกับโดย สันธ์ วสุธาร กำกับภาพโดย ประสาท สุขุม
เรื่องของสงครามระหว่างเจ้ากรุงอโยธยา กับ เจ้ากรุงหงสาวดี ที่เกิดขึ้นจากความโลภของกษัตริย์เพียงองค์เดียวทำให้เดือดร้อนไพร่ฟ้าทั้งแผ่นดิน ซึ่งเป็นภาพยนตร์ไทยเรื่องยาวในช่วงสงครามโลกครั้งที่ 2 เพียงเรื่องเดียวที่ยังมีสภาพสมบูรณ์ ถือได้ว่าเป็นช้างเผือกด้วยความที่หามาได้ยากเย็นแสนเข็ญ และคุณค่าความศักดิ์สิทธิ์ในตัวมันเอง สร้างสรรค์โดยบุคคลสำคัญระดับผู้นำของชาติ คือ นายปรีดี พนมยงค์ รัฐมนตรีว่าการกระทรวงการคลังในรัฐบาลของนายกรัฐมนตรีหลวงพิบูลสงคราม ร่วมด้วยบุคลากรชั้นยอดของวงการภาพยนตร์ไทย
ภาพยนตร์เรื่องนี้สร้างขึ้นโดยบุคคลสำคัญของบ้านเมือง คือ นายปรีดี พนมยงค์ ซึ่งขณะนั้นดำรงตำแหน่งรัฐมนตรีว่าการกระทรวงการคลังในรัฐบาลของนายกรัฐมนตรีหลวงพิบูลสงคราม คุณค่าในนวนิยายและภาพยนตร์เรื่องนี้มีมากมาย นอกจากจะเป็นหลักฐานทางประวัติศาสตร์ชิ้นสำคัญของไทย ในวงวรรณกรรม และภาพยนตร์ที่ชูประเด็นสันติภาพ ซึ่งเป็นหลักใหญ่ของมนุษยชาติแล้ว ในแง่ความเป็นศิลปะภาพยนตร์ ได้ก้าวข้ามพรมแดนแห่งความสมจริงไปสู่แก่นแกนความคิด ผสานจินตนการของผู้ประพันธ์ และอำนวยการสร้าง กล่าวได้ว่าภาพยนตร์เรื่องนี้คือ มรดกทางศิลปวัฒนธรรมชิ้นสำคัญที่ชูหลักสันติธรรมให้สูง ทรงคุณค่าทางประวัติศาสตร์
ภาพยนตร์เรื่องนี้ ได้นำกลับมาฉายใหม่อีกครั้งในปี พ.ศ. 2496 และนำมาจัดจำหน่ายในรูปแบบดีวีดี เมื่อปี พ.ศ. 2548
เนื้อเรื่องย่อ
เรื่องเริ่มขึ้นเมื่อ พ.ศ. 2083 ในอโยธยา อันเป็นเมืองหลวงของราชอาณาจักรไทย อโยธยาเป็นคำในภาษาบาลีโบราณ แปลว่าปราศจากสงคราม หรือ สันติภาพ นั่นเอง ยุวกษัตริย์พระนามว่า "จักรา" ทรงขึ้นครองราชบัลลังก์สืบเนื่องจากการเสด็จสวรรคตอย่างกระทันหันของพระราชบิดา พระเจ้าจักราถูกเลี้ยงดูมาโดยภิกษุรูปหนึ่ง จึงไม่ทรงโปรดความโอ่อ่าในราชนำนัก ในการเถลิงถวัลย์ราชสมบัตินี้ทรงมีพระบัญชาให้งดเว้นการเฉลิมฉลองทั้งปวง
ในวันฉัตรมงคล ปีที่สามหลังจากขึ้นครองราชย์ สมุหราชมณเฑียรได้เตือนพระเจ้าจักราให้ปฏิบัติตามโบราณราชประเพณีที่กษัตริย์ต้องมีมเหสี 365 องค์ ตามจำนวนวันในหนึ่งปี สมุหราชมณเฑียรได้จัดให้กุลธิดา หญิงงามผู้เป็นบุตรีของขุนนางชั้นสูงมาฟ้อนรำถวายพระพร โดยหนึ่งในหญิงสาวเหล่านี้ก็มี เรณู บุตรีของสมุหราชมณเฑียรรวมอยู่ด้วย แต่ในขณะนั้นเองมีสาส์นจากต่างประเทศมา พระเจ้าจักราทรงมีพระทัยจดจ่อกับสาส์นนั้นอ่านถึงสองรอบตกอยู่ในภวังค์จนบรรดาสาวงามต่างถวายพระพรลากลับไปหมดแล้วพระเจ้าจักราก็ไม่ทรงรู้พระองค์
พระเจ้าจักราทรงมีพระราชจริยาวัตรตื่นแต่เช้าตรู่ และเสด็จไปในอุทยานแห่งวิหารเทพีธรรมเพื่อทรงรับอากาศบริสุทธิ์ วันหนึ่งพระองค์ทรงไม่พอพระทัยอย่างยิ่งเมื่อเด็กๆ ที่รอเรียนหนังสือในวัดนั้นเล่นส่งเสียงดังน่ารำคาญ พระเจ้าจักราเกือบจะทรงตักเตือนเด็กเหล่านี้ด้วยพระองค์เอง แต่ก็มีสตรีนางหนึ่งเข้ามาตักเตือนเสียก่อน พระเจ้าจักราจึงแฝงพระองค์แอบฟัง สตรีนางนั้นได้ยกชาดกเรื่องเต่าช่างพูดมาตักเตือน เป็นที่พอพระทัยของพระเจ้าจักราเป็นอันมาก และทรงระลึกได้ว่าสตรีนางนั้นก็คือ เรณู บุตรีของสมุหราชมณเฑียร
การคล้องช้างสำเร็จลุล่วงด้วยดี ได้ช้างเผือกมาด้วยเชือกหนึ่ง ซึ่งเป็นมหามงคลยิ่งในรัชสมัยของพระเจ้าจักรา จึงจัดให้ทำธงแดงมีช้างเผือกอยู่บนธงใช้เป็นสัญลักษณ์แห่งพระราชอาณาจักรสืบไป ข่าวลุไปถึงพระกรรณพระเจ้าหงสา พระเจ้าหงสาจึงได้ฉีก "สนธิสัญญาว่าด้วยการยุติความขัดแย้งโดยมีผู้ไกล่เกลี่ยอย่างสันติระหว่างหงสากับอโยธยา" ทิ้ง และเรียกร้องอโยธยาให้มอบช้างเผือกให้ แต่อโยธยาไม่ยอม จึงใช้เป็นข้ออ้างในการทำสงคราม
กองทัพหงสาบุกตีเมืองกานบุรีแตกโดยไม่ประกาศสงครามอย่างเป็นทางการตามธรรมเนียมระหว่างประเทศ ทัพหงสาจับแต่ผู้หญิงไว้เป็นเชลย ฆ่าชาวเมืองที่เหลือและเผาเมืองจนสิ้น กองทัพหงสากำลังมุ่งหน้าสู่อโยธยา เมื่อพระเจ้าจักราทรงทราบข่าวก็ทรงจัดตั้งทัพไปต่อต้าน โดยให้สมุหราชมณเฑียรรักษาพระนครไว้
เมื่อทั้งสองฝ่ายต่อสู้กัน หงสากำลังเพลี่ยงพล้ำ พระเจ้าจักราจึงบอกให้ทหารอโยธยาอย่าทำร้ายทหารศัตรูอีก ให้เพียงจับเป็นเชลยถ้าทำได้ ส่วนพระองค์จะกระทำยุทธหัตถีกับกษัตริย์หงสา ทรงย้ำว่า "เราไม่ได้มาเพื่อสู้กับชาวหงสา เรามาสู้กับประมุขของพวกเขาเท่านั้น"  ผลการยุทธหัตถีปรากฏว่าพระเจ้าหงสาทรงเป็นผู้พ่ายแพ้ ตกจากหลังช้างทรง สิ้นพระชนม์ ณ ที่รบ  เมื่อสิ้นพระเจ้าหงสาผู้เป็นเหตุแห่งสงครามแล้ว พระเจ้าจักราจึงประกาศสงบศึก ปล่อยตัวเชลยให้กลับไป และขอให้สันติสุขจงมีแก่ทุกฝ่าย
กลับมาที่อโยธยา สมุหราชมณเฑียรดึงดันจะให้พระเจ้าจักราปฏิบัติตามโบราณราชประเพณีอีก โดยจะให้มีพระเจ้าจักราเลือกมเหสี 365 องค์ และเลือกอีก 1 องค์เป็นพระราชินีกิตติมศักดิ์ มิให้ด้อยไปกว่ากรุงหงสา พระเจ้าจักราจึงเลือกเรณูอย่างเสียมิได้ ตั้งเป็นพระราชินีกิตติมศักดิ์ ไม่มีเบี้ยหวัดและพระตำหนัก แล้วส่วนมเหสีอีก 365 ทรงตรัสว่าจะเลือกภายหลังแล้วเสด็จพระราชดำเนินจากไป เรณูจึงรีบเข้าไปกราบทูลว่าการเลี้ยงดูมเหสีอีก 365 องค์นั้นไม่จำเป็น ควรนำพระราชทรัพย์นี้ไปบำบัดทุกข์ บำรุงสุขแก่ราษฎรดีกว่า พระเจ้าจักราทรงพอพระทัยเป็นอย่างมาก จึงให้เรณูเป็นพระราชินี "ตัวจริง" แทนที่จะเป็นพระราชินี "กิตติมศักดิ์" เรณูกระซิบบอกวิธีที่ไม่ต้องมีมเหสีมากมายแก่พระเจ้าจักรา พระเจ้าจักราจึงทรงมีพระบรมราชโองการมอบพระราชอำนาจการมีมเหสี 365 องค์แก่สมุหราชมณเฑียรแทน แล้วทรงกำชับว่า "เราต้องไม่แพ้พระเจ้าหงสานะ"
ประวัติการสร้างและการจัดฉาย
พระเจ้าช้างเผือกเป็นภาพยนตร์ไทยที่ทางนายปรีดี พนมยงค์ ผู้สำเร็จราชการแทนพระองค์ในรัชกาลที่ 8 ประสงค์ให้เป็นภาพยนตร์ประชาสัมพันธ์ความเป็นชาติรัฐของไทยในช่วงเวลานั้น เพื่อปลุกใจให้คนไทยรักชาติ เนื่องจากภาวะของประเทศที่ใกล้เข้าสู่สงครามโลกครั้งที่สอง เนื้อเรื่องเกี่ยวกับบุญบารมีขององค์พระมหากษัตริย์ไทย พระเจ้าช้างเผือก หรือ พระเจ้าจักรา กษัตริย์ไทย กระทำยุทธหัตถีชนะพระเจ้าหงสา ฯ กษัตริย์พม่า ซึ่งเป็นเรื่องราวที่คาบเกี่ยวในประวัติศาสตร์ไทยถึง 2 รัชกาล คือ รัชกาลของสมเด็จพระมหาจักรพรรดิ และสมเด็จพระนเรศวรมหาราช ถ่ายทำที่โรงถ่ายไทยฟิล์ม, ทุ่งมหาเมฆ และจังหวัดแพร่ ได้รับความร่วมมือจากนักศึกษามหาวิทยาลัยวิชาธรรมศาสตร์และการเมืองจำนวนมากซึ่งสละเวลาช่วยท่านผู้ประศาสน์การโดยไม่คิดค่าใช้จ่าย
การถ่ายภาพขาว-ดำ ได้อย่างยอดเยี่ยมของ ประสาท สุขุม A.S.C. โดยเฉพาะการถ่ายภาพช้างจากเบื้องล่างเพื่อให้ได้ความรู้สึกยิ่งใหญ่ ซึ่งเป็นเทคนิคที่กำลังนิยมใช้ในหนังทุนสูงของฮอลลีวูด โดยทีมงานขุดหลุมให้ช่างภาพลงไปตั้งกล้องมุมเงย ถ่ายภาพช้างเดินข้ามผ่านหลุมไป เป็นต้น
การสร้างดนตรีเป็นองค์ประกอบที่โดดเด่นที่สุดอีกอย่างหนึ่งได้แก่ เพลง ศรีอยุธยา  ซึ่งกระหึ่มด้วยวงดุริยางค์สากลของกรมศิลปากร โดย ศาสตราจารย์พระเจนดุริยางค์ เป็นผู้เรียบเรียงเสียงประสานและควบคุมวง มี  3 ส่วน ได้แก่
นอกจากนี้ งานดุริยางค์สากล กรมศิลปากรได้นำเพลงศรีอยุธยาและเพลงไทยในภาพยนตร์มาเรียบเรียงเป็นเพลงเรื่อง ประกอบด้วยสายสมร, ขับไม้บัณเฑาวะว์, อโยธยาคู่ฟ้า ใช้บรรเลงในการแสดงคอนเสิร์ตและรายการโทรทัศน์
ต้นฉบับเดิมที่ออกฉายครั้งแรกเมื่อวันที่ 4 เมษายน พ.ศ. 2484 โดยฉายรอบปฐมทัศน์พร้อมกันที่ ศาลาเฉลิมกรุง สิงคโปร์ และ นิวยอร์ก เป็นภาพยนตร์ไทยพูดด้วยภาษาอังกฤษทั้งเรื่อง เพื่อประชาสัมพันธ์ประเทศไทยให้ต่างชาติได้รู้จัก ใช้ทุนสร้างสูง มีฉากที่ยิ่งใหญ่ เช่น การนำช้างกว่า 150 เชือกเข้าสู่ฉากคล้องช้าง และฉากยุทธหัตถี โดยได้รักความร่วมมือเอื้อเฟื้อจัดหาช้างโดยไม่คิดมูลค่าจากเจ้าวงศ์ แสนศิริพันธุ์ เป็นต้น  แต่การฉายที่สหรัฐอเมริกากลับไม่ประสบความสำเร็จเท่าที่ควร ฉายได้เพียง 7 วันเท่านั้นก็ยกเลิก  เนื่องจากไม่มีคนดู
ฟิล์มต้นฉบับเรื่องนี้สูญหายไปจากประเทศไทยในช่วงสงครามโลกครั้งที่ 2 เนื่องจากอาคารเก็บฟิล์มของโรงถ่ายภาพยนตร์ทหารอากาศ ทุ่งมหาเมฆ ถูกระเบิดไฟไหม้ทั้งหมด แต่ยังคงมีสำเนาต้นฉบับหลงเหลืออยู่ที่หอสมุดรัฐสภาอเมริกัน กรุงวอชิงตัน และที่สถานเอกอัครราชทูตไทย ในประเทศสวีเดน
27 ปีต่อมา เมื่อ พ.ศ. 2523 มีการจัดฉายพิเศษซึ่งเป็นการกลับมาของภาพยนตร์อีกครั้งที่ สยามสมาคม (ติดกับโรงภาพยนตร์ที่เคยเป็นโรงถ่ายภาพยนตร์เสียงศรีกรุง ต้นถนนอโศก แยกจากถนนสุขุมวิท) แต่คาดว่าเป็นสำเนา 16 มม.คนละฉบับกับที่หอสมุดรัฐสภาอเมริกัน เพราะไตเติ้ลคนละแบบและความยาวที่แตกต่างกันมากเกือบครึ่งหนึ่งของต้นฉบับเดิม
ปัจจุบัน ฟิล์มภาพยนตร์ ยังเก็บและรักษาไว้อยู่ที่ หอภาพยนตร์แห่งชาติ เพื่ออนุรักษ์ และนำออกฉายบ่อยครั้งทั้งในประเทศและส่งออกไปฉายที่ต่างประเทศ
ต้นปี พ.ศ. 2544 ได้กลับมาฉายอีกครั้งและมีการผลิตวีซีดีออกจำหน่ายในโครงการ "หนังไทยรักชาติ" ของบริษัท สหมงคลฟิล์ม จำกัด พร้อมกับเรื่องอื่นในแนวเดียวกัน เช่น มหาราชดำ (พ.ศ. 2522), ขุนศึก (พ.ศ. 2495), พยัคฆ์ร้ายไทยถีบ (พ.ศ. 2518), ยุวชนทหาร เปิดเทอมไปรบ (พ.ศ. 2543) เป็นต้น
หอภาพยนตร์แห่งชาติ ร่วมกับบริษัท เทคนิคัลเลอร์ ได้บูรณะฟิล์มภาพยนตร์ และจัดจำหน่ายในรูปแบบดีวีดี เมื่อ พ.ศ. 2548
พระเจ้าช้างเผือกได้ถูกฉายทางสถานีโทรทัศน์สาธารณะ เมื่อวันที่ 28 สิงหาคม พ.ศ. 2553 ในรายการแกะกล่องหนังไทย ทางทีวีไทย
ปี พ.ศ. 2554 หอภาพยนตร์ฉลองครบรอบ 70 ปี พระเจ้าช้างเผือก การออกฉายภาพยนตร์เรื่องพระเจ้าช้างเผือก หอภาพยนตร์ฯ จึงเลือกวันสวนสนามเสรีไทย ในการเฉลิมฉลองความยิ่งใหญ่และความสำคัญของภาพยนตร์เรื่องนี้ รวมทั้งเปิดฉายภาพยนตร์พระเจ้าช้างเผือกเวอร์ชันพากย์ไทยเป็นครั้งแรก วันที่ 25 กันยายน พ.ศ. 2554 ที่โรงภาพยนตร์ศรีศาลายา หอภาพยนตร์
หนังสือ
บทภาพยนตร์เรื่องพระเจ้าช้างเผือกถูกจัดพิมพ์เป็นหนังสือครั้งแรกเมื่อ 10 เมษายน พ.ศ. 2484 โดยเป็นภาษาอังกฤษทั้งเล่ม ใช้ชื่อหนังสือว่า "The King of The White Elephant by Pridi Banomyong" พิมพ์ที่มหาวิทยาลัยวิชาธรรมศาสตร์และการเมือง โดย Prasit Lulitananda เป็นผู้พิมพ์โฆษณา ต่อมาจึงได้มีการแปลและจัดพิมพ์เป็นภาษาไทยเมื่อ 16 สิงหาคม พ.ศ.​ 2533 และจัดพิมพ์ครั้งที่สองเมื่อปี พ.ศ. 2542
พระเจ้าช้างเผือก เป็นงานเขียนเชิงนวนิยายเล่มแรกและเล่มเดียวของนายปรีดี พนมยงค์ และเป็นนวนิยายไทยเล่มแรกที่เขียนต้นฉบับเป็นภาษาอังกฤษ
การตอบรับจากสังคม
ภาพยนตร์เรื่องพระเจ้าช้างเผือกหลังจากการออกฉายในครั้งแรก ถูกวิจารณ์อย่างแรงจากผู้ชมบางส่วน รวมถึงนักวิจารณ์ชาวตะวันตกว่า "เป็นผลงานของนักทำหนังสมัครเล่นที่พยายามจะพูดถึงเรื่องราวระดับมนุษยชาติ การถ่ายทำก็เลียนแบบหนังมหากาพย์ของอเมริกัน" แต่ต่อมาหลังการศึกษาอย่างละเอียดพบว่า เปี่ยมไปด้วยคุณค่าอย่างหลากหลายทางด้านศิลปะ ประวัติศาสตร์ ประเพณี วัฒนธรรมและคุณธรรม และต่อมาในวันที่ 20 ตุลาคม พ.ศ. 2550 องค์การศึกษาวิทยาศาสตร์และวัฒนธรรมแห่งสหประชาชาติ (ยูเนสโก) สำนักงานใหญ่ ณ กรุงปารีส ประเทศฝรั่งเศส มีมติมอบรางวัลเฟลลินี (The Fellini Silver Medal Award) เหรียญเงินเพื่อเชิดชูเกียรติผู้กำกับและองค์กรสร้างสรรค์ผลงานอนุรักษ์ศิลปะภาพยนตร์ให้แก่หอภาพยนตร์แห่งชาติ กรมศิลปากร
ในเนื้อเรื่องมีคำพูด การแสดงออก และการกระทำของตัวละครที่อาจไม่เป็นไปตามระเบียบแบบแผนไทยหรือไม่ถูกต้องตรงตามข้อเท็จจริงในประวัติศาสตร์หลายประการ เช่น การยึดถือปฏิทินสุริยคติให้ปีหนึ่งมี 365 วัน สนธิสัญญาและพิธีการทูตระหว่างประเทศเกี่ยวกับสงคราม การกล่าวถึงเส้นเขตแดนที่แน่นอนระหว่างอยุธยาและหงสา การดำเนินเรื่องโดยสมุหราชมณเฑียรเป็นตัวละครสำคัญ การยืนเข้าเฝ้า การประท้วง (หรือ strike ตามต้นฉบับภาษาอังกฤษ) รวมถึงทฤษฎีที่ว่าคนไทยมาจากเทือกเขายูนนาน ฯลฯ  ด้วยเหตุที่ว่าต้นฉบับเรื่องนี้เขียนเป็นภาษาอังกฤษ เพื่อสื่อสารแก่ชาวต่างชาติเป็นสำคัญ โดยมีผู้เขียนประพันธ์เรื่องนี้ขึ้นในช่วงสงครามโลกครั้งที่สอง
การบูรณะฟิล์มภาพยนตร์
ในปี พ.ศ. 2550 มูลนิธิหนังไทย ร่วมกับ เทคนิคคัลเลอร์ (ประเทศไทย) และหอภาพยนตร์แห่งชาติ ได้บูรณะฟิล์มภาพยนตร์โดยใช้เทคโนโลยีดิจิตัล พร้อมกับภาพยนตร์เรื่องพระเจ้าช้างเผือก โดยใช้เทคโนโลยีดิจิตัล พร้อมกับภาพยนตร์เรื่อง  เรือนแพ ปี พ.ศ. 2504 ด้วยการสนับสนุนของ บริษัท เทคนิคคัลเลอร์ (ประเทศไทย) จำกัด ตั้งแต่เมื่อปี พ.ศ. 2548 ซึ่งทั้งสองเรื่องนี้ ได้เลือกให้บูรณะฟิล์มใหม่อีกครั้ง เมื่อบูรณะฟิล์มภาพยนตร์สำเร็จ พร้อมที่จะส่งมอบคืนแก่หอภาพยนตร์แห่งชาติแล้วทำพิธีส่งมอบฟิล์มคืนแก่หอภาพยนตร์แห่งชาติ ในงานเทศกาลภาพยนตร์นานาชาติที่จังหวัดภูเก็ต แล้วนำมาผลิตเป็นวีซีดีและดีวีดี ในปัจจุบัน
ดีวีดี
หอภาพยนตร์แห่งชาติ ร่วมกับบริษัท เทคนิคัลเลอร์ ได้บูรณะฟิล์มภาพยนตร์ และจัดจำหน่ายในรูปแบบดีวีดี เมื่อ พ.ศ. 2548 ระบบเสียงภาษาอังกฤษและบรรยายภาษาไทย แปลบทบรรยายไทยโดย จิระนันท์ พิตรปรีชา
ดีวีดีภาพยนตร์ มีสองแผ่น สองรูปแบบ แผ่นแรกเป็นฉบับเต็มที่ฉายทั่วไป ความยาว 100 นาที พร้อมเมนูเฉพาะดูหนัง,บรรยายภาษาไทย และ เลือกฉาก เท่านั้น ส่วนแผ่นที่สองเป็นฉบับตัดต่อที่ฉายในอเมริกาและต่างประเทศ ความยาว 52 นาที พร้อมเมนู  ดูหนัง, บรรยายภาษาไทย, เลือกฉาก และของเสริม ได้แก่ ภาพหลักฉากการถ่ายทำ, ภาพนิ่งจากภาพยนตร์, โปสการ์ด โปสเตอร์ และงานออกแบบ, แนะนำภาพยนตร์โดย ดร.ชาญวิทย์ เกษตรศิริ และ บางคำจาก ท่านผู้หญิง พูนศุข พนมยงค์
ดีวีดีภาพยนตร์เผยแพร่เมื่อวันอาทิตย์ที่ 25 กันยายน พ.ศ. 2548
ในปี พ.ศ. 2554 มีการจัดจำหน่ายในรูปแบบดีวีดีแบบแผ่นเดียวในฉบับ 70 ปีพระเจ้าช้างเผือก มีความยาว 95 นาที มีเมนูเพิ่มใหม่ให้เลือกฟังเวอร์ชันพากย์ไทยได้ <!-- ==ข้อสังเกต== ในปี พ.ศ. 2473 ภาพยนตร์มหากาพย์เชิดชูสันติภาพของยูนิเวอร์แซล ภาพยนตร์เสียงสีขาวดำเรื่อง All Quiet on the Western Front เรื่องราวกลุ่มนักศึกษาเยอรมันผู้รักชาติที่ตกเป็นเหยื่อสถานการณ์สงครามโลกครั้งที่ 1 จากกระบวนการเรียนรู้ในห้องเรียนและสังคม  ต่อมา พ.ศ. 2483 ชาร์ลี แชปลิน สร้างภาพยนตร์ล้อเลียนการเมือง/ขาวดำ/เงียบ เรื่อง The Great Dictator ต่อต้านการรุกรานประเทศต่างๆในยุโรปของกองทัพเยอรมันภายใต้การนำของฮิตเลอร์ ก่อนเกิดสงครามโลกครั้งที่ 2 พร้อมชูประเด็นสันติภาพเช่นกัน  ปัจจุบันทั้งสองเรื่องถือเป็นงานคลาสสิค     เรื่องแรกเคยสร้างใหม่  เมื่อ พ.ศ. 2522 และกำลังถ่ายทำล่าสุดสำหรับฉาย พ.ศ. 2556
พระเจ้าช้างเผือก น่าจะได้แรงบันดาลใจจากกระแสภาพยนตร์กลุ่มนี้พร้อม ๆ กับสถานการณ์สงครามโลกที่กำลังแพร่ขยายมาทางเอเซีย โดยเฉพาะในหนังของชาร์ลีก่อนหน้าปีเดียวที่คล้ายกันมาก ซึ่งกล่าวถึงแดนสมมติสองกลุ่ม ได้แก่  ฝ่ายอธรรม ที่มีผู้นำและทหารฝ่ายชั่วร้าย กับ ฝ่ายธรรม ผู้บริสุทธิ์ที่ถูกรังแก  ไม่ต่างจากภาพของกษัตริย์และทหารหงสาที่ดูเหมือนอนารยชนผู้โหดร้าย ตรงข้ามกับชาวอโยธยาผู้มีวัฒนธรรมซึ่งมีกษัตริย์ผู้เปี่ยมด้วยอุดมคติจนไม่ต้องการมเหสีแม้แต่องค์เดียวและยังมีถ้อยคำเพื่อมวลมนุษยชาติราวคำปราศรัยของนักการเมือง รวมถึงบทตลกที่ค่อนข้างแปลกและดูขัดเขินบ่อยครั้ง  หรือการนำคำอุทาน "ไชโย" มาใช้เพื่อให้เกียรติทหารหงสาผู้ปราชัย กลับดูเหมือนการเย้ยหยันมากกว่า และทหารหงสาก็  "โห่ฮิ้ว" สรรเสริญพระเจ้าจักราตอบอย่างยินดี ยิ่งสร้างความงุนงงแกมขบขันราวกับทั้งสองชาติไม่เข้าใจความหมายภาษาของตนเองเลย เป็นต้น
สิ่งเหล่านี้อาจเป็นสาเหตุทำให้การฉายที่นิวยอร์ก สหรัฐอเมริกา ในสมัยนั้น ถูกมองในแง่หนังโฆษณาชวนเชื่อจากอคติของนักสร้างมือสมัครเล่นจนต้องถอดจากโรงหลังการฉายแค่ 7 วัน แม้จะตัดเหลือราว 66 นาที จากต้นฉบับ 100 นาทีแล้วก็ตาม
นอกจากนี้มีการนำเพลงสนุก ๆที่ติดหูผู้ฟัง มาใช้ประกอบอย่างหนังฮอลลีวู้ดแนวชวนหัวหรือแอ็คชั่นทั่วๆไปในเวลานั้น ได้แก่ เพลงระบำ แคน แคน (Can Can) ,โอเวอร์เจอร์อุปรากร "วิลเลียม เทล" (William Tell) ที่ต่อมาใช้เป็นไตเติ้ลหนังคาวบอยดังชุดทางทีวีปลายยุค '40 -'50 ด้วยและทำนองเพลง "ยามเช้า" (Morning) ของ เอ็ดเวิร์ด กรีก (Edvard Grieg)  ขณะที่หนังไทยแนวเดียวกันมักใช้ทำนองวอลทซ์บลูดานูบ (Blue Danube) และ เพลงมาร์ชต่าง ๆ  ประกอบการพากย์หรืออัดเสียงลงฟิล์มด้วย
พ.ศ. 1481
พุทธศักราช 1481 ใกล้เคียงกับ
แม็คลาเรน 650เอส
แม็คลาเรน 650เอส (McLaren 650S) เป็นรถยนต์นั่งสมรรถนะสูง เครื่องยนตร์กลางลำท้าย เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ เปิดตัวอย่างไม่เป็นทางการครั้งแรกในเดือมกุมภาพันธ์ ค.ศ. 2014 ในฐานะรถรุ่นใหม่จากค่ายแม็คลาเรน ที่มาเป็นรุ่นต่อจาก 12ซี 650เอส ได้เปิดตัวอย่างเป็นทางการในงานเจนีวามอเตอร์โชว์ปี ค.ศ. 2014
650เอส ใช้เครื่องยนตร์ M838T 3.8-litre V8 และตัวถังจากคาร์บอน-ไฟเบอร์ ที่ถอดแบบมาจาก 12ซี โดยตรง แต่มีการพัฒนาแรงม้าเพิ่มเป็น 641 ตัว (478 kW; 650 PS) และเพิ่มแรงบิดเป็น 500 lb·ft (680 N·m) ส่วนในเรื่องของระบบส่งกำลัง 650เอส ใช้เกียร์ 7 จังหวะ ชนิดดูอัล-คลัทซ์ เช่นเดียวกับ 12ซี
650S Spider
650เอส สไปเดอร์ เปิดตัวในเดือนมีนาคม ค.ศ. 2014 เป็นเวอร์ชันเปิดประทุนของ 650เอส ซึ่งทำให้รถมีน้ำหนักมากกว่ารุ่นดั้งเดิม 40 กิโลกรัม แต่ก็ยังคงรักษาสมรรถภาพไว้ดีดี โดยอัตราเร่ง 0-100 กม./ชม. ที่ทำได้ 3 วินาทีเช่นเดิม และความเร็วสูงสุดลดลงเล็กน้อยที่ 204 ไมล์/ชม
625C
625ซี เปิดตัวในเดือนกันยายน ค.ศ. 2014 มีทั้ง 2 รูปแบบคือคูเป้และโรสเตอร์ ที่ทางค่ายแม็คลาเรนเน้นเจาะตลาดใน เอเชียแปซิฟิกใต้ รถยังคงใช้เครื่องยนตร์ 3.8-litre twin-turbocharged V8 เช่นเดิม แต่ลดแรงม้าลงเป็น 616 ตัว (459 kW; 625 PS) และมีการปรับปรุงเครื่องลดการสั่นสะเทือนชุดใหม่ ทำให้ลดแรงกระแทกได้บ้าง ในเรื่องของสมรรถนะยังคงความเร็วเช่นเดียวกับ 650เอส แต่อัตราเร่ง 0-100 กม./ชม. ช้ากว่า ที่ 3.1 วินาที
675LT
675แอลที (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส เปิดตัวในเดือนกุมภาพันธ์ ค.ศ. 2015 ในงานเจนีวามอเตอร์โชว์
675LT Spider
675แอลที สไปเดอร์ (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส สไปเดอร์ เปิดตัวในเดือนกุมภาพันธ์ ค.ศ. 2016 ในงาน Geneva Motor Show รถเปิดประทุนค่าตัว 285,450 ปอนด์อังกฤษ หรือประมาณ 15.7 ล้านบาทไทย ที่ดัดแปลงจากรถคูเปชื่อเดียวกัน โดยเปลี่ยนจากหลังคาแข็งเป็นหลังคาเปิดประทุนแบบแข็งที่ออกแบบเป็น 3 ชิ้นและเปิด/ปิดโดยการกดปุ่ม ส่วนเครื่องยนต์ที่ใช้เป็นเครื่องยนต์บลอคเก่าที่ให้กำลังเท่าเก่า คือ เครื่องทวินเทอร์โบเบนซิน DOHC วี 8 สูบ 3,799 ซีซี 675 แรงม้า ถ่ายทอดกำลังสู่ล้อคู่หลังผ่านระบบเกียร์อัตโนมัติคลัทช์คู่ 7 จังหวะ จุดที่น่าสังเกต คือ ชิ้นส่วนเครื่องยนต์ประมาณครึ่งหนึ่งเปลี่ยนใหม่หมดรวมทั้งเทอร์โบชาร์เจอร์ สมรรถนะความเร็วตามตัวเลขผู้ผลิต อัตราเร่ง 0-100 กม./ชม. ทำได้ใน 2.9 วินาที ความเร็วสูงสุด 326 กม./ชม.
รัฐฟอร์โมซา
ฟอร์โมซา (Formosa) เป็นรัฐทางตะวันออกเฉียงเหนือของประเทศอาร์เจนตินา ตรงปลายทิศตะวันออกเฉียงเหนือติดกับกรุงอาซุนซีออนของประเทศปารากวัย และมีชายแดนติดกับรัฐชาโกและรัฐซัลตาทางทิศใต้และตะวันตก ตามลำดับ เมืองหลวงของรัฐคือ เมืองฟอร์โมซา
มิคาอิล อโลยัน
มิคาอิล อโลยัน (Mikhail Aloyan) ชื่อจริง มิคาอิล ซูเรโนวิช มิซา อโลยัน (Mikhail Surenovich "Misha" Aloyan; Михаил Суренович Алоян ) นักมวยสากลสมัครเล่นชาวรัสเซีย เกิดเมื่อ 23 สิงหาคม พ.ศ. 2531 ติดทีมชาติรัสเซียเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2555 ที่ ลอนดอน ประเทศอังกฤษ ในรุ่นฟลายเวท รอบแรก ได้บาย รอบสอง ชนะ ซามีร์ บราฮิมี จาก แอลจีเรีย เมื่อ 3 สิงหาคม รอบก่อนรองชนะเลิศ ชนะ เจย์เวียร์ ซินตรัน จาก เปอร์โตริโก เมื่อ 7 สิงหาคม รอบรองชนะเลิศ แพ้ ญามบายาริน ทอกส์ซอสต์ จากมองโกเลีย เมื่อ 10 สิงหาคม ได้เหรียญทองแดง ครั้งที่ 2 โอลิมปิก พ.ศ. 2559 ที่ รีโอเดจาเนโร ประเทศบราซิล ในรุ่นฟลายเวท รอบแรก ได้บาย รอบสอง ชนะ อาลี กอนกี จาก ฝรั่งเศส เมื่อ 15 สิงหาคม รอบก่อนรองชนะเลิศ ชนะ เซยเบอร์ อาวีลา จาก โคลัมเบีย เมื่อ 17 สิงหาคม รอบรองชนะเลิศ ชนะ หู เจียงกวน จากจีน เมื่อ 19 สิงหาคม รอบชิงชนะเลิศ แพ้ ชาโคบิดิน ซอยรอฟ จาก อุซเบกิสถาน เมื่อ 21 สิงหาคม แต่ถูกริบเหรียญเงินเพราะไม่ผ่านการตรวจสารกระตุ้น เมื่อ 8 ธันวาคม พ.ศ. 2559
หลังจากนั้น อโลยันหันไปชกมวยสากลอาชีพ ใน พ.ศ. 2560 และได้ครองแชมป์ WBC เข็มขัดเงินในรุ่นซูเปอร์ฟลายเวท ก่อนจะสละแชมป์ และได้ครองแชมป์ WBA International (แชมป์นานาชาติ WBA) รุ่นแบนตั้มเวท ใน พ.ศ. 2560
สถานีรย็อกโพ
สถานีรย็อกโพ (Ryokpo Station) เป็นสถานีรถไฟขนส่งผู้โดยสาร สายพย็องบู ตั้งอยู่ในกรุงเปียงยาง ประเทศเกาหลีเหนือ
พ.ศ. 2581
พุทธศักราช 2581 ตรงกับปีคริสต์ศักราช 2038 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน
เอนีไทม์
เอนีไทม์ เป็นซิงเกิลที่ 39 ของคุมิ โคดะ วางจำหน่ายในวันที่ 23 มกราคม พ.ศ. 2551 โดยวางแผงก่อนอัลบั้มที่ 6 "Kingdom" เพียง 1 สัปดาห์เท่านั้น โดยตอนแรกเพลง anytime ได้ถูกบรรจุอยู่ในซิงเกิล FREAKY แต่ตอนหลังล้มเลิกไปก่อนที่จะนำเพลง anytime ตัดเป็นซิงเกิลในที่สุด โดยมิวสิกวีดีโอเพลง anytime เวอร์ชันซิงเกิลและเวอร์ชันอัลบั้มจะแตกต่างกัน และในดีวีดีจะมีรีมิกซ์มิวสิกวีดีโอจากอัลบั้ม Kingdom อีกด้วย
ซิงเกิล anytime เปิดตัวในอันดับที่ 4 ออริกอนชาร์ตด้วยยอดขาย 43,051 แผ่น และจำกัดจำนวนเพียงแค่ 50,000 เท่านั้น
เพลง anytime เป็นเพลงประกอบโฆษณาเครื่องดื่มของบริษัทคิริน และนอกจากนี้ยังเป็นเพลงประกอบโฆษณาของ music.jp อีกด้วย
เลบันเต อูเด
สหภาพกีฬาเลบันเต (Levante Unión Deportiva; ) หรือเรียกสั้น ๆ ว่า เลบันเต (Levante) เป็นสโมสรฟุตบอลในประเทศสเปน ตั้งอยู่ที่เมืองบาเลนเซีย แคว้นบาเลนเซีย ก่อตั้งใน ค.ศ. 1909 ในนามสโมสรฟุตบอลเลบันเตและจิมนัสติโก ก่อนจะควบรวมกันเป็นชื่อปัจจุบันใน ค.ศ. 1939 ปัจจุบันลงเล่นอยู่ในลาลิกาโดยใช้สนามกีฬานครบาเลนเซียเป็นสนามเหย้า
สโมสรใช้เวลาส่วนใหญ่ในลีกล่างของสเปน โดยมี 16 ฤดูกาลที่ได้ลงเล่นในลาลิกา ใน 17 ปีล่าสุดมีถึง 14 ปีที่ได้ลงเล่นในลาลิกา สโมสรเคยชนะเซกุนดาดิบิซิออนสองครั้งในฤดูกาล 2003–04 และ 2016–17 เลบันเตเคยลงเล่นยูฟ่ายูโรปาลีกครั้งเดียวในฤดูกาล 2012–13 หลังจากพวกเขาสามารถจบลำดับที่หกได้ในฤดูกาลก่อนหน้า ก่อนจะแพ้ต่อรูบินคาซันในรอบ 16 ทีมสุดท้าย
พ.ศ. 1482
พุทธศักราช 1482 ใกล้เคียงกับ
เอกัพยาวหาริกะ
นิกายเอกัพยาวหาริกะ หรือ นิกายเอกวยหาริกวาท เป็นนิกายที่แยกมาจากนิกายมหาสางฆิกะ หลักธรรมโดยทั่วไปใกล้เคียงกับนิกายมหาสางฆิกะ ที่ต่างไปคือถือว่าไม่มีสภาวธรรมที่แท้จริง ทั้งทางโลกียะและโลกุตระ เป็นแต่บัญญัติโวหารเท่านั้น
ถนอม อ่อนเกตุพล
นายถนอม อ่อนเกตุพล อดีตที่ปรึกษาของผู้ว่าราชการกรุงเทพมหานคร ม.ร.ว.สุขุมพันธุ์ บริพัตร และโฆษกกรุงเทพมหานคร อดีตที่ปรึกษาและโฆษก สมัยผู้ว่าฯ นายอภิรักษ์ โกษะโยธิน อดีต ผู้อำนวยการสถานีวิทยุกรุงเทพมหานคร อดีตรองโฆษกกรุงเทพมหานคร อดีตเลขานุการรัฐมนตรีประจำสำนักนายกรัฐมนตรี นายองอาจ คล้ามไพบูลย์
ผู้จัดรายการวิทยุ
เกิดเมื่อวันที่ 28 สิงหาคม พ.ศ. 2511 ที่อำเภอเชียรใหญ่ จังหวัดนครศรีธรรมราช แต่มาเติบโตและใช้ชีวิตอยู่ที่อำเภอหัวไทร จังหวัดเดียวกัน เป็นบุตรชายของนายปลื้มและนางแดง อ่อนเกตุพล จบการศึกษาระดับมัธยมศึกษาจากโรงเรียนทรายขาววิทยา และโรงเรียนหัวไทรบำรุงราษฎร์ ระดับปริญญาตรีจากคณะรัฐศาสตร์ มหาวิทยาลัยรามคำแหง ปริญญาโท พัฒนาสังคม จากสถาบันบัณฑิตพัฒนบริหารศาสตร์ (นิด้า)
เข้าทำงานด้านสื่อมวลชน โดยได้รับแรงบันดาลใจจากชัชรินทร์ ไชยวัฒน์ และสำราญ รอดเพชร โดยทำงานเป็นสื่อมวชลชนสายการเมืองประจำทำเนียบรัฐบาลและผู้จัดรายการวิทยุมาก่อน ที่เป็นที่รู้จักมากที่สุดคือ "ร่วมด้วยช่วยกัน" ทาง F.M.96.0 MHz โดยจัดรายการได้ดี จนได้รับรางวัลผู้จัดรายการยอดเยี่ยมของคลื่น และรางวัลเทพทองพระราชทาน ประจำปี พ.ศ.  2545 และในระหว่างที่ทำงานเป็นผู้บริหารสถานีวิทยุร่วมด้วยช่วยกัน ได้เข้าไปมีบทบาทอย่างสูงในการเจรจากับ นักศึกษาพม่าที่บุกยึดสถานทูตพม่าประจำประเทศไทย เมื่อปี พ.ศ.  2542 และอีกครั้งหนึ่ง เมื่อเป็นผู้เจรจากับคนร้ายกรณี นักโทษชาวพม่า จี้จับผู้บัญชาการเรือนจำ จังหวัดสมุทรสาคร เป็นตัวประกัน เมื่อปี พ.ศ. 2543 โดยใช้เวลายาวนานถึง 10 ชั่วโมง
เคยจัดรายการอยู่ที่คลื่นวิทยุสำนักงานทรัพย์สินส่วนพระมหากษัตริย์ F.M.99.5.0 MHz วันเสาร์-อาทิตย์ เวลา 15.30.00-18.00 น. ชื่อรายการ สารพันปัญหากฎหมาย และจัดรายการทางโทรทัศน์ดาวเทียม สถานีบลูสกายชาแนล รายการฟ้าวันใหม่ โดยคุยกับนายอภิสิทธิ์ เวชชาชีวะ ผู้นำฝ่ายค้าน เวลา 08.00-09.00 น.และรายการอาสาประชาชน กับ รศ.สมชัย ศรีสุทธิยากร, นายอภิรักษ์ โกษะโยธิน และนายบัญญัติ บรรทัดฐาน เวลา 11.00-12.00 น. ตั้งแต่วันจันทร์ถึงวันศุกร์ รวมถึงรายการวิเคราะห์คอลัมนิสต์ กับ นายเทพไท เสนพงษ์ เวลา 11.00-12.00 น. ตั้งแต่วันจันทร์ถึงวันศุกร์
ปัจจุบัน จัดรายการทางสถานีโทรทัศน์ฟ้าวันใหม่ ร่วมกับนายสำราญ รอดเพชร ในรายการ 2 คน 2 คม เวลา 08.00-09.00 น. ในวันจันทร์ถึงวันศุกร์
การเมือง
ในการเลือกตั้งทั่วไปทั้งประเทศในปี พ.ศ. 2548 นายถนอมได้ลงเลือกตั้งด้วย โดยลงในสังกัดพรรคประชาธิปัตย์ กรุงเทพมหานคร เขต 9 คือ เขตคลองเตย โดยแข่งขันกับผู้สมัครจากพรรคไทยรักไทย คือ น.ต.ศิธา ทิวารี โดยนายถนอมได้รับคะแนน 20,143 คะแนน  แต่ไม่ได้รับการเลือกตั้ง
เคยดำรงตำแหน่งที่ปรึกษาผู้ว่าราชการกรุงเทพมหานคร ม.ร.ว.สุขุมพันธุ์ บริพัตร และอดีตที่ปรึกษาและโฆษก กทม.สมัยนายอภิรักษ์ โกษะโยธิน พร้อมกับการเป็นสื่อมวลชนอิสระ นักเขียนอิสระ ผลงานได้แก่ ฝันให้ไกลไปให้ถึง ของนายอภิรักษ์ โกษะโยธิน, เบื้องลึก เบื้องหลังรัฐบาลโอบามาร์ค และ ชีวิตที่เลือกได้ พ.ต.อ.สวัสดิ์ จำปาศรี
ในเหตุการณ์การชุมนุมของกลุ่มแนวร่วมประชาธิปไตยต่อต้านเผด็จการแห่งชาติ เมื่อปี พ.ศ. 2553 ภายหลังจากการมีการวางเพลิงห้างสรรพสินค้าต่าง ๆ บริเวณแยกราชประสงค์ในวันที่ 19 พฤษภาคม พ.ศ. 2553 นายถนอมซึ่งเป็นโฆษกกรุงเทพมหานคร ได้มีบทบาทเป็นผู้ให้สัมภาษณ์ตามสื่อต่าง ๆ ถึงบทบาทและหน้าที่ของกรุงเทพมหานคร ซึ่งเป็นผู้รับผิดชอบ
หลังจากนั้น ได้รับแต่งตั้งให้เป็นเลขารัฐมนตรีประจำสำนักนายกรัฐมนตรี นายองอาจ คล้ามไพบูลย์
วิกฤตการณ์การเมืองไทย พ.ศ. 2556–2557
ในวิกฤตการณ์การเมืองไทย พ.ศ. 2556–2557 นายถนอมได้เข้าร่วมกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยเป็นแนวร่วมคนหนึ่ง มีบทบาทเป็นโฆษกบนเวทีชุมนุมคู่กับนายสำราญ รอดเพชร และในบางครั้งยังเป็นผู้นำพาผู้ชุมนุมเดินไปในถนนสายต่าง ๆ อีกด้วย เช่น เป็นแกนนำผู้ชุมนุมเดินจากอนุสาวรีย์ประชาธิปไตยไปยังหน้าทำเนียบรัฐบาลในวันที่ 9 ธันวาคม พ.ศ. 2556 ซึ่งเป็นวันที่ทางกปปส.กำหนดชุมนุมใหญ่ แบ่งเส้นทางการเดินขบวนออกเป็น 9 เส้นทาง นอกจากนี้ยังทำหน้าที่แสดงหนังตะลุงมีเนื้อหาล้อเลียนรัฐบาลให้ผู้ชุมนุมได้ชมอีกด้วย ซึ่งต่อมาหลังการชุมนุมได้เสร็จสิ้นลง นายถนอมยังคงแสดงหนังตะลุงต่อไป โดยประยุกต์เข้ากับข่าวสารเหตุการณ์ปัจจุบัน โดยใช้ชื่อรายการว่า "เท่งนุ้ยคุยข่าว" ออกอากาศทางสถานีโทรทัศน์ฟ้าวันใหม่และสถานีโทรทัศน์เคเบิลท้องถิ่นในภาคใต้
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดยนายถนอมเป็นผู้ต้องหาหมายเลขที่ 28
น้ำเสีย
น้ำเสีย คือน้ำที่ได้รับผลกระทบในด้านคุณภาพจากอิทธิพลของมนุษย์ ระบบบำบัดน้ำเสียของเมืองระบายลงในในท่อหรือคลองระบายน้ำเพื่อส่งไปบำบัดที่โรงงานบำบัดน้ำเสียหรือลงสู่แหล่งน้ำธรรมชาติโดยตรง น้ำเสียที่ผ่านการบำบัดมีการปล่อยลงไปในแหล่งน้ำธรรมชาติต่อไปหรืออาจนำไปใช้ประโยชน์ทางใดทางหนึ่ง
ท่อน้ำทิ้งเป็นโครงสร้างพื้นฐานทางกายภาพประกอบด้วยท่อ ปั๊ม ตะแกรง ประตู และอื่น ๆ เพื่อใช้ในการระบายน้ำเสียจากแหล่งกำเนิดไปยังจุดของการรักษาสุดท้ายหรือการกำจัดทิ้ง ท่อน้ำทิ้งมีหลายประเภทในระบบบำบัดน้ำเสีย ยกเว้นระบบบำบัดน้ำเสียสิ่งปฏิกูลที่บำบัด ณ จุดผลิต
แหล่งกำเนิด
น้ำเสียทั้งน้ำทิ้งและน้ำโสโครกเกิดจาก (ข้อความในวงเล็บหมายถึงแนวโน้มส่วนผสมหรือสิ่งปนเปื้อน):
องค์ประกอบของน้ำเสีย
องค์ประกอบของน้ำเสียแตกต่างกันไปอย่างกว้างขวาง นี่คือบางส่วนของรายการสิ่งที่มันอาจจะมี: